钦定古今图书集成/明伦汇编/官常典/第516卷 > 乌延胡里改
## 钦定古今图书集成/明伦汇编/官常典/第516卷 > 乌延胡里改

按《金史》本传：“胡里改，曷懒路星显水人也。后授爱也
窟谋克，因家焉。从阇母围平州有功。及伐宋围汴，五
谋克与宋兵万人遇于城南，胡里改先驰击败之，元
帅府遂赏良马一匹。五年，攻宗城县，敌弃城走恩州，
胡里改追杀千馀人，获车四百辆，帅府赏牛三十头，
马一匹。七年，讨泰山群盗，平之，毁其营栅。兖州群寇”
三千馀保据山险，胡里改复破之，赏牛二十二头、马
四匹。八年，攻庐州，至柘皋镇，胡里改领甲士三十为
前锋，执宋所遣持书与刘四厢锜者七人，复以先锋
军攻和州，比至含山县五里，获甲士二人，乃知宋三
将将兵且至，胡里改伏其军，遂获姚观察，帅府赏马
二匹。九年，定陕右，胡里改以所部遇敌千人，败之，生
擒甲士一人，尽得敌之虚实。又从蒲鲁浑徇地熙、秦，
败敌兵二千于秦州，赏马一匹。宋人屯襄阳府，监军
按补，遣胡里改领四猛安往攻之。宋兵三千已渡江，
方营壁垒，乘其未就，突战破之。梁王宗弼复河南，将
攻陈州，遣胡里改以甲士三十捕侦候人，至蔡州西，
遇兵八十馀，战败之，获南顿县令。及攻陈州，夜将四
更，忽闻敌开门溃走，胡里改亟领二谋克军追及之，

管。九年，改同知京兆尹，兼本路兵马都总管。天德，改
同知平阳尹，兼河东南路兵马都总管。贞元三年，改
同知曷懒路总管。大定四年，授胡里改节度使。七年，
改归顺军节度使。十年，移镇显德，卒官，年六十九。十
九年，诏授其子五十六“武功将军，世袭本路婆朵火
河谋克。”